Diari Oficial de la Generalitat Valenciana


Sumari del DOGV 2263, del 10-05-1994 (1994/831356)

RESOLUCIÓ de 29 d'abril de 1994, de la Universitat I de Castelló, per la qual convoca nou beques per a la formació pràctica de postgraduats en matèria tributaria.
------------------------------------------------------------------------------------------------------------------------------------------------------------------

### Dades del document

Número de DOGV
:   2263

Data del DOGV
:   10-05-1994

Secció del DOGV
:   ALTRES DISPOSICIONS

Número del document
:   1994/831356


Data del document
:   29-04-1994

Organisme emissor
:   Conselleria de Educació i Ciència

Tipus de document
:   Resolució

RESOLUCIÓ de 29 d'abril de 1994, de la Universitat I de Castelló, per la qual convoca nou beques per a la formació pràctica de postgraduats en matèria tributària. [94/2980]  
La Universitat Jaume I convoca un total de nou beques per a la formació pràctica de postgraduats en matèria tributària segons el conveni establert entre la Generalitat i la Universitat Jaume I, en compliment de l'Acord del Consell de la Generalitat Valenciana de data 12 d'abril de 1994.  
Característiques de les beques:  
1. Objecte  
Realització de pràctiques en matèria tributària, d'acord amb següent programa.  
La gestió tributària en el conjunt dels tributs cedits per l'estat:  
- La informació al contribuent  
- La declaració tributària  
- La comprovació del valor  
- La taxació pericial contradictòria  
- La liquidació  
- El procediment de notificació tributària  
- La recaptació. La via de constrenyiment  
- Les funcions de registre  
- Les actuacions prèvies a la comprovació i investigació tributària:  
a) Confrontació de dades  
b) Depuració  
c) Requeriments  
- La prescripció tributària  
2. Lloc  
Els becaris han de realitzar les activitats que els assignen a la dependència de la Conselleria d'Hisenda o a les oficines liquidadores per tal d'aconseguir els objectius de pràctica professional i formació en les àrees corresponents. Les pràctiques s'han de realitzar a la Comunitat Valenciana.  
3. Període de realització  
El període de vigència serà de sis mesos, i la distribució de concessió de beques es farà de la següent manera:  
a) Quatre beques, per al període de l'1 de juny de 1994 al 30 de novembre de 1994.  
b) Cinc beques, per al període de l'1 de desembre de 1994 al 31 de maig de 1995.  
Els beneficiaris estan obligats a lliurar al Vicerectorat d'Organització de la Docència i Estudiants de la Universitat Jaume I una memòria on es justifique l'aprofitament de les pràctiques realitzades. Aquesta memòria s'ha de lliurar en un termini no superior als 15 dies posteriors a l'acabament de les pràctiques.  
4. Dotació econòmica  
Les beques estan dotades amb 60.000 pessetes mensuals cada una, amb un import màxim, tot tenint en compte el període de vigència de sis mesos, de 360.000 pessetes, i es finançaran d'acord amb el conveni signat entre la Universitat Jaume I i la Generalitat Valenciana.  
La universitat Jaume I subscriurà una assegurança d'accidents per donar cobertura als becaris.  
5. Requisits  
Ser estudiant o postgraduat de la Universitat Jaume I, segons la modalitat de la beca:  
- En les beques del període a, llicenciat en Dret, amb posterioritat al juny de 1993.  
- En les beques del període b, estudiant de l'últim curs de la llicenciatura en Dret o de la diplomatura en Ciències Empresarials. És imprescindible per a gaudir de la beca estar en possessió del títol corresponent amb anterioritat a l'1 de novembre de 1994.  
6. Sol·licituds  
Les sol·licituds per ambdós períodes s'han de dirigir al vicerectorat d'Organització de la Docència i estudiants de la Universitat Jaume I, segons el model de l'annex I, i s'han de presentar abans de les 14.00 del dia 27 de maig de 1994.  
A la sol·licitud, s'hi ha d'adjuntar la fotocòpia del DNI i el currículum del sol·licitant, en el qual s'inclourà l'expedient acadèmic. Els sol·licitants que tinguen la condició d'estudiants de darrer curs en el moment de publicació d'aquesta convocatòria, completaran la seua documentació abans de l'1 de novembre de 1994, i acreditaran les seues darreres qualificacions i la possessió del títol corresponent. La presentació de la sol·licitud implica acceptació del total contingut de la convocatòria.  
7. Adjudicació  
Les beques s'han d'adjudicar mitjançant resolucions de la Universitat Jaume I, a proposta d'una comissió integrada per la vicerectora d'Organització de la Docència i Estudiants i dos professors de la Universitat, les àrees dels quals siguen afins a l'objecte de les pràctiques.  
8. Seguiment  
Les incidències produïdes durant la vigència de les beques han de ser resoltes per la vicerectora d'Organització de la Docència i Estudiants, que podrà revocar-les si els becaris incompleixen les seues obligacions.  
Castelló de la Plana, 29 d'abril de 1994.- La vicerectora d'Organització de la Docència i Estudiants.  
ANNEX I  
Model de sol·licitud  
Primer cognom: ... Segon cognom: ... Nom: ... Data de naixement: ... Nacionalitat: ... DNI: ... Domicili: ... Població: ... CP: ... Telèfon: ... Llicenciat en: ... Diplomat en: ... Estudiant de: ... Mèrits que hi al·legue: ...  
Vicerectorat d'Organització de la Docència i Estudiants de la Universitat Jaume I